Htjeli su da izgleda kao da sam ga hladnokrvno ubio.
A to se nije dogodilo. Žrtva sam zločina iz mržnje.
SVAKE SE GODINE U SAD-U POČINI VIŠE OD 12 000 ZLOČINA IZ MRŽNJE
DVOSTRUKO JE VEĆA VJEROJATNOST DA ĆE ŽRTVE BITI AMERIČKI DOMOROCI
NEGO DRUGI GRAĐANI
Slomilo me kad sam saznao da je umro.
A i on je isto američki Indijanac, znate?
To je kao da sam ubio svog brata. Tako sam se osjećao.
OVO JE PRIČA ZATVORENIKA 3015941
Mislim da svi možemo biti opasni.
Ljudi govore: „Čudovište si.”
Ne tvrdim da sam nevin.
Upravo sam hladnokrvno ubio nekoga.
JA SAM UBOJICA
BRUTALNI ISHOD
RANČ SAVEZNOG ZATVORA U MONTANI
GODINE 2013. MAKUEEYAPEE WHITFORD OPTUŽEN JE ZA UBOJSTVO
NAKON ŠTO JE NOŽEM UBO JOHNA PIERREA JR.
ULAZ ZA POSJETITELJE
Rođen sam u Montani.
Dana 13. studenog 1980.
Donijeli su me u rezervat plemena Blackfeet u kutiji
jer nismo imali dovoljno novca
za autosjedalicu, znate?
Svi misle da je Amerika bogata.
No ne razumiju da je u indijanskim rezervatima
kao u zemljama trećeg svijeta.
Moj je djed bio vođa plemena,
posljednji vođa plemena Blackfeet.
Moj je otac bio pravi Indijanac.
To je dio naslijeđa s kojim sam odrastao.
Ali s mamine strane svi su bijelci.
Moje je djetinjstvo bilo burno. Da.
WHITFORDOVI SU SE RODITELJI RAZVELI KAD JE IMAO MANJE OD JEDNE GODINE
ODGOJILA GA JE MAJKA
TE JE VEĆI DIO DJETINJSTVA PROVEO IZVAN REZERVATA
Moja je majka imala sedmero djece i svi smo imali različite očeve.
Stalno se seljakala.
Bio sam u Montani, Idahu,
Washingtonu, Kaliforniji, Oregonu, po cijelom sjeverozapadu.
Najsretniji sam bio kad sam imao oko osam godina
i kad smo živjeli s očuhom u Idahu.
Živio je na ranču.
Održavao sam ograde s njim i radio druge poslove.
Tjerali smo kojote.
Ali počeo je tući moju mamu, pa je zato na kraju otišla.
Nakon tog turbulentnog života s mamom
preselio sam se k stričevima.
U RANIM TINEJDŽERSKIM GODINAMA WHITFORD SE PRESELIO U TACOMU
TE JE ŽIVIO KOD ROĐAKA S OČEVE STRANE OBITELJI
Bilo je divlje.
Istočna strana Tacome najgori je dio savezne države Washington.
S najvećom stopom ubojstava.
Bilo je puno nasilja bandi.
Valjda sam bio dio tog zločinačkog životnog stila.
Stričevi su radili po osam sati
i nije im smetalo što sam bio slobodan raditi što želim.
Probudio bih se i išao od kuće do kuće.
Da, sve su to bile zločinačke aktivnosti.
KAD JE WHITFORD NAVRŠIO 18, DOBIO JE NOVAC OD PLEMENA BLACKFEET
Dobio sam novac za 18. rođendan i kupio si auto i još neke stvari.
Počeo sam trošiti novac,
Pio sam, drogirao se i tulumario.
I ponestalo mi je novca.
Znate, nisam znao što učiniti.
Pa sam opljačkao hotel.
Zapravo je smiješno.
Nisam dobio ništa od te pljačke.
Ondje je bila starica.
I odlučio sam da je neću opljačkati.
Ali već sam bio ušao, imao sam i pištolj
koji sam uperio u nju. Pogledao sam je i pomislio:
„Neću to učiniti.”
WHITFORD JE POBJEGAO IZ HOTELA,
ALI POLICIJA JE KRENULA ZA NJIM I UHITILA GA NAKON AUTOMOBILSKE POTJERE
Na kraju sam optužen za planiranu pljačku, tri napada,
bježanje od policije te upotrebu ubojitog oružja
jer su tri optužbe za napad dodane
jer sam navodno izgurao vozila s ceste.
U PROSINCU 1998. WHITFORD JE OSUĐEN NA 10 GODINA ZATVORA
IMAO JE 18 GODINA
Tata je rekao: „Kad odeš u zatvor, iskoristi to kao da si na faksu.”
To sam i učinio. Ubio sam se od učenja.
Prije toga nisam se ni školovao
jer sam se ispisao u sedmom razredu.
Ali uzimao sam sve moguće knjige.
I tako sam krenuo pisati.
NAKON ŠEST MJESECI U ZATVORU WHITFORD JE DOBIO SREDNJOŠKOLSKU DIPLOMU
TAKOĐER SE PRIDRUŽIO GRUPI DOMORODACA U ZATVORU
TAD SE PRVI PUT POVEZAO SA SVOJOM ZAJEDNICOM
Kad sam došao u zatvor, bio sam najmlađi ondje.
Braća su to vidjela i počeli su me podučavati
o našem tradicionalnom načinu života.
Zvali su se „Indijanci svih plemena”.
U fokusu je bio ponos na domorodačko porijeklo.
Prvo su mi dali bubanj da ga držim kao nosač bubnja.
To predstavlja otkucaj srca naroda.
Ondje sam se pronašao.
S 28 G., NAKON 10 GODINA U ZATVORU, WHITFORD JE PUŠTEN IZ ZATVORA
OTIŠAO JE U REZERVAT PLEMENA BLACKFEET U MONTANI
Od tog trenutka
život mi je krenuo na bolje.
U roku od dva mjeseca upoznao sam ženu koja mi je rodila dijete.
Odmah smo kliknuli.
Nakon mjesec dana saznali smo da nosi sina.
A deset mjeseci nakon njegova rođenja dobili smo i kćer.
Obožavao sam ih.
Moja su djeca bila moj ponos.
KOLEDŽ BLACKFEET
Išao sam na koledž
i dobro mi je išlo. Imao sam najbolji prosjek.
Dobio sam dekanovu nagradu na koledžu Blackfeet.
Htio sam ići na doktorat i baviti se zakonima domorodaca.
Osobito ugovornim pravima i slično. Pravima vezana za kasina.
WHITFORD SE NAMJERAVAO ZALAGATI
ZA PRAVA SVIH PLEMENA AMERIČKIH DOMORODACA
DOBRO DOŠLI NA ZEMLJU PLEMENA BLACKFEET
Živio sam u skladu s načelima plemena.
No vjerujem i u jedinstvo našeg naroda.
Znam razne pjesme iz različitih plemena.
Pjevam svačije pjesme.
Iako neki uvijek uspoređuju svoje pleme s drugima
ili jedno pleme s drugim,
trebalo bi biti bitno jedinstvo naroda, a ne razdor.
A tribalizam je
igrao ulogu i kad je riječ o ovom ubojstvu.
WHITFORD JE IMAO BLISKOG PRIJATELJA IZ REZERVATA PLEMENA BLACKFEET
KOJI JE BIO U BRAKU SA ŽENOM IZ PLEMENA SALISH
Moj prijatelj Adrian After Buffalo...
On i supruga imali su problema.
Htio joj se vratiti.
Ona je bila u Polsonu u Montani.
Tražio je prijevoz. Rekao sam: „Odvest ću te do Polsona,
pa možeš pronaći ženu i djecu.”
Tako smo krenuli onamo.
POLSON SE NALAZI NA ZEMLJI REZERVATA FLATHEAD,
U KOJEM SU PLEMENA SALISH I KUTENAI
Rezervirali smo sobu u hotelu.
Kupio sam 30 limenki piva.
Rekao sam mu: „Ti možeš voziti, a ja ću samo uživati.”
Tako je i bilo.
Kružili smo uokolo i išli od jednog mjesta do drugog.
Obišli smo neke barove.
OTVORENO
Netom prije zatvaranja
pozvani smo na neku kućnu zabavu.
Došli smo onamo i ja sam rekao:
„Stani ovdje, otvorit ćemo prtljažnik i slušati glazbu.”
Bilo mi je dobro.
No više je ljudi bilo unutra nego vani.
Pa sam odlučio da bih mogao ući.
Kad sam ušao, našalio sam se kako bih probio led.
Rekao sam: „Hej, ima li nas iz plemena Blackfeet?”
I ovako sam pogledao
jer je to očito bio rezervat Flathead,
a ne rezervat Blackfeet.
Htio sam se malo našaliti da se predstavim toj grupi.
Neki tip, neki klinac pored mene...
pogledao me i rekao: „Jebote, pizde inače...
dobiju batina kad kažu takvo što.”
Postojao je nekakav problem između plemena Blackfeet, Salish i Kutenai.
Nekakvo suparništvo iz 19. stoljeća.
Ali ja to nisam znao.
Nisam znao da postoji nekakav problem s plemenima Salish i Kutenai.
Odmah sam se uspaničio.
Bio sam u kući uz grupu ljudi
koje ne poznajem, a oni govore o batinama?
Nisam rekao ništa
što sam smatrao
nekakvom pogrdnom izjavom.
U zatvoru sam naučio da ne treba pokazati strah.
Ne treba pokazati strah jer čim pokažeš strah,
netko će te napasti.
Imao sam nož jer se njime služimo za zaštitu u rezervatima.
Izvadio sam nož i rekao: „Gle, stari, ako me itko napadne,
branit ću se.”
Neki se drugi tip okrenuo i rekao:
„Znaš, svi mi imamo noževe.”
Izvukao je svoj nož.
Nož mu je bio ovoliki. Oštrica je bila ovolika.
Pogledao sam ih i rekao:
„Dobro. Svi imamo noževe. Smirimo se.”
Okrenuo sam se i izašao.
Duboko sam udahnuo jer sam izašao. Pomislio sam:
„Dobro, vani si.
Sve je u redu.”
Tad se pojavio John Pierre Jr.
Prišao mi je kao da me želi napasti.
Rekao je: „Znaš što?
Plemena Blackfeet, Salish i Kutenai zakleti su neprijatelji.”
Rekao sam: „Ne zanima me to, već ponos na naš narod.
To me ne zanima.”
Samo me pogledao.
Krenuo sam prema svom autu.
Odjednom je izašla hrpa ljudi...
Okružili su me.
John Pierre Jr. napao me.
Tad sam zamahnuo
i ubo ga.
NAKON ŠTO JE WHITFORD UBO JOHNA PIERREA JR.,
ON I NJEGOV PRIJATELJ UŠLI SU U AUTO I POBJEGLI
Bila je to samoobrana od zločina iz mržnje.
Jednom sam ga ubo. Samo jednom.
Znao sam da su imali noževe.
Mislio sam da će me napasti.
Zašto su me napadali?
Jer sam iz plemena Blackfeet. To je zločin iz mržnje.
Na to se sve svodi.
POLICIJA JE STIGLA NEKOLIKO MINUTA NAKON ŠTO JE WHITFORD POBJEGAO
Radio sam u ophodnji.
Još jednog policajca i mene pozvali su...
ŠERIF, POLICIJA OKRUGA LAKE COUNTY
...zbog preglasne zabave.
Htjeli smo im reći da se stišaju.
Kad smo već bili blizu te adrese,
javili su nam da je netko uboden nožem.
ŠERIF OKRUG LAKE COUNTY
To se dogodilo ovdje.
Mladići i djevojke bježali su od kuće niz prilaz,
trčali su oko naših vozila.
Kad sam se približio,
vidio sam grupu ljudi oko muškarca
koji je sjedio ovdje na podu.
To je bio John Pierre.
Dugo sam znao i njega i njegovu obitelj.
Kad sam došao razgovarati s Johnom,
nije mi odgovorio.
Rekao bih da je već bio u stanju šoka.
Kako sam mu na odjeći vidio samo malu količinu krvi,
smatrao sam da ima obilno unutarnje krvarenje.
Razgovarao sam s njim dok nije pao u nesvijest.
Položili smo ga, provjerili mu puls
i krenuli ga oživljavati.
JOHN PIERRE JR. ZADOBIO JE OZLJEDU AORTE I PLUĆNE ARTERIJE
TE JE UMRO U ROKU OD NEKOLIKO MINUTA
IMAO JE 26 GODINA
Susrećemo se s mnogim strahotama,
no uvijek je teško
kad netko iz zajednice umre ovako nepotrebno. I...
SVJEDOCI SU DALI POLICIJI OPIS WHITFORDOVA VOZILA
VOZILO JE PRONAĐENO U LOKALNOM MOTELU UNUTAR NEKOLIKO SATI OD UBOJSTVA
Okružili smo motel.
Pokucali smo na vrata te nam je g. Whitford otvorio.
Soba je bila u neredu.
Na podu je bilo smeće. I deke su bile na podu.
Isprva je porekao da je bio na zabavi.
Zatim je priznao da je bio ondje, no porekao je da je došlo do sukoba.
Kad razgovaramo s nekim tko onda promijeni svoju priču,
pitamo se što skriva.
Zašto? Obični ljudi nemaju što skrivati.
No tako neki funkcioniraju kad se pokušavaju izvući.
Policajci su došli i pokušao sam im muljati.
Priznajem da sam se bojao išta reći.
Tako sam odgojen.
Ne razgovaraj s policijom. Ne govori ništ a.
Znate? Nimalo ne vjerujemo policiji.
Mog strica Davida ubili su policajci iz Tacome.
Imamo razloga za to nepovjerenje.
Ako je netko negdje drugdje
imao loše iskustvo s policijom,
to ne opravdava to što nam ljudi ne vjeruju da ćemo odraditi svoj posao.
Mislim da mu je motivacija bila lagati da se pokuša izvući
kako ne bi snosio posljedice za svoja djela.
Rekao bih da se ne kaje zbog toga.
Nije sretan što je uhvaćen
i nije htio odgovarati za svoja djela.
U PROSINCU 2014. WHITFORD JE ZAVRŠIO NA SUDU ZBOG UBOJSTVA
Tužitelji su htjeli prikazati Whitforda
kao jedinog napadača te večeri.
No njihova teorija nije imala smisla.
Bilo to opravdano ili ne,
u svakoj svađi ili tučnjavi postoje dvije osobe, dva sudionika.
WHITFORDOVA BRANITELJICA
Sigurno je došlo do neke interakcije.
Stoga smatram da je Makova verzija vjerodostojna.
Zovem se Jennifer Streano. Bila sam odvjetnica g. Whitforda.
DANA 22. PROSINCA 2014., NAKON ŠEST DANA SUĐENJA
WHITFORD JE PROGLAŠEN KRIVIM ZA UBOJSTVO
I OSUĐEN NA 60 GODINA ZATVORA
Nakon četvrtine kazne imate pravo na uvjetno puštanje.
On je osuđen na 60 godina,
što znači da bi trebao dobiti to pravo nakon 15.
No sudac je postavio granicu na 25 godina,
što bi odgovaralo kazni od 100 godina.
To je brutalan ishod.
Nestalo je sve što je pokušavao postići kao odrasla osoba.
I sve to zbog odluke u tih nekoliko sekundi.
To je baš potresno.
Pravno gledano, Mak je počinio ubojstvo.
Nema sumnje u to.
Sigurno žali zbog te odluke.
Netko je izgubio život, a to je najveća tragedija.
No zakonski je dopušteno počiniti ubojstvo ako se bojiš za vlastiti život.
I na to se svodi cijeli ovaj slučaj.
Je li Mak donio tu odluku jer se bojao za vlastiti život
ili zato što je bio bijesan i branio se
ili je samo pretjerano reagirao?
Sasvim je razumljivo da je Mak reagirao
impulzivno u tim okolnostima.
Imao je poprilično teško djetinjstvo.
Ta trauma zasigurno je igrala ulogu u njegovoj reakciji te večeri.
Ponekad je nasilje tako šokantno
da zasjenjuje sve druge dobre stvari.
Nakon što je Mak izašao iz zatvora u Washingtonu,
izvrsno mu je išlo.
Činio je sve što je mogao kako bi mu život bio stabilan...
WHITFORDOVA SESTRA
...te se zagovarao za domoroce.
To mu je bilo jako važno. To je bilo vrlo bitno.
Prava je tragedija što se nije tako nastavilo.
No mislim da je Mak reagirao
jedino kako je znao u tom trenutku.
Zovem se Amie, ja sam Makueeyapeejeva sestra.
Makov je tata iz plemena Blackfeet, a moj je iz plemena Cherokee.
Ali imamo istu majku.
Imala je jako loše i teško odrastanje.
Rodila je već s 12 godina.
Mene je rodila sa 16.
AMIENA I MAKUEEYAPEEJEVA MAJKA
BILA JE PRISILJENA DATI AMIE NA POSVAJANJE KAD JE IMALA DVIJE GODINE
U to vrijeme vlada ti je mogla doći uzeti dijete
i to je bilo posve legalno.
Naše posvajanje psihički je slomilo našu majku.
I to tako da se nikad nije uspjela oporaviti.
To je u njoj stvorilo prazninu koju nije mogla popuniti.
Ništa više nije bilo stabilno ni normalno.
Neizbježno je donijela grozne odluke vezane za muškarce.
Puno alkohola, droge,
puno fizičkog i verbalnog zlostavljanja.
Mak je odrastao okružen time.
Prvi sam se put susreo s nasiljem s tri godine.
Dva djeteta koja su živjela prekoputa...
Uvijek smo se igrali u lokvama i slično.
Teško je.
Teško je govoriti o tome.
Sve je kulminiralo kod našeg susjeda,
koji je valjda imao odnos s mojom majkom, a ja to nisam znao.
Odvela je mene i sestru onamo
i došlo je do svađe u kući.
Na kraju je upucao svoju suprugu u prsa pet puta
Magnumom .357.
Umrla je mami na rukama.
Ne sjećam se kamo je otišao, ali kad ga je policija uhvatila,
jednom je pucao svojoj djeci u trbuh i oboje ih ubio.
A sebe je upucao u glavu.
Pucao si je u glavu.
I...
ja sam samo mogao zgrabiti sestru i zaštititi je i držati je. I...
Imam i druge primjere nasilja.
Ali tako je krenuo moj život.
To je jako snažno sjećanje.
Žao mi je tog djetinjstva. To što je Mak proživljavao
sigurno je bilo gnjusno.
Od najranije se dobi nosio s činjenicom
da su ga ti ljudi mogli ubiti.
To je bila životna lekcija koju nikad nije zaboravio.
Mislim da to svakako pokazuje
zašto je tako nasilno reagirao
u situaciji u kojoj je smatrao da je ugrožen.
Netko ti pokuša nauditi
i odmah se vratiš u djetinjstvo i želiš se zaštititi.
Obitelj Pierre s pravom to zamjera Maku.
John Pierre nije trebao umrijeti.
Ali mislim da ga Mak nije htio ubiti.
Mislim da je samo htio pobjeći prije nego što nastrada.
INDIJANSKI REZERVAT FLATHEAD PABLO, MONTANA
Tako, unutra.
- Baci ga unutra. - Tako!
Bravo. Sad ga zakopaj. Spreman? Hajde.
OBITELJ JOHNA PIERREA JR. ODBILA JE SUDJELOVATI U SNIMANJU
Jako lijepo, kompa. Da.
MAGNUS HARLOW BIO JE PRIJATELJ JOHNA PIERREA JR.
I BIO JE NA ZABAVI TE VEČERI KAD JE PREMINUO
Došao sam na tu zabavu oko tri ujutro.
Svi su tulumarili vani.
Svi su se smijali.
Kad sam krenuo unutra, naletio sam na Whitforda.
MAGNUS NIJE POZNAVAO WHITFORDA,
ALI SU KRATKO PORAZGOVARALI
Whitford je bio malo napet.
Rezervat Blackfeet i ovaj rezervat...
PRIJATELJ JOHNA PIERREA JR.
...potpuno su različita
mjesta.
Postoji li još nepovjerenje između naših plemena?
Da.
Krenuli smo razgovarati. Rekao mi je: „Hej, poznaješ li ove ljude ovdje?”
Rekao sam: „Da, sve ih poznajem.”
Iznenada je samo zastao usred razgovora
i odlučio mi reći:
„Osjećam se ugroženo.”
Kao da se
nešto promijenilo.
Rekao je...
Izvadio je nož za guljenje iz džepa,
koji je imao nekakvu bijelu traku oko drške.
Rekao je: „Ovo je za sve koji žele
govoriti sranja i započeti nešto.”
Rekao sam mu: „Skloni to!”
Dodao sam: „Svi su mi tu obitelj i prijatelji.”
Rekao sam: „Svi su ovdje kul.”
Bog zna što mu je prolazilo glavom.
Izgledao je kao da je svašta doživio.
UBRZO NAKON TOGA MAGNUS I WHITFORD IZAŠLI SU
I PRIDRUŽILI SE GRUPI U KOJOJ SU BILI
WHITFORDOV PRIJATELJ, ADRIAN AFTER BUFFALO
I JOHN PIERRE JR.
Počeli smo razgovarati.
Netko od njih dvojice rekao je: „Piikani.”
Sjećam se da je John izgledao kao da ga je netko udario.
Piikani u njihovom plemenu znači „brat”.
John je rekao:
„Vi ste iz plemena Blackfeet?”
Rekao je: „Da.” John je rekao: „Ja sam iz plemena Kutenai.”
A plemena Kutenai i Blackfeet zakleti su neprijatelji stotinama godina.
Mislim da je John pokušavao pokazati nadmoć.
„Znaš, ovo je moj rezervat.
Ako imaš ikakvih problema, možemo to riješiti.”
Tučnjave se događaju. Ljudi nekad dobiju batina.
Prvo sam pomislio: „Neka stane na ovome.”
Sjećam se da sam ih pokušao smiriti.
„Ne, to je bilo prije stotinu godina. Situacija se promijenila.”
MAGNUS JE UŠAO U KUĆU, SMATRAJUĆI DA SE SITUACIJA SMIRILA
Bio sam unutra možda minutu i pol,
dvije minute.
Moj je prijatelj uletio unutra i rekao: „Uboli su Johna.
Uboli su Johna! Odmah izađi!”
Stoga sam izjurio van.
John je ležao na tlu.
Nije reagirao ni na što.
Još je disao. I...
Nismo mu mogli pomoći.
John se rado tukao.
Možda se samo htio malo potući.
Ali nije zaslužio umrijeti.
John je bio obiteljski čovjek.
Brinuo se o dvama sinovima.
Bili su mu sve u životu.
Trebao bi biti ovdje. Trebao bi biti s obitelji i s voljenima.
Ali ne može.
Mislim da je Whitford bio paranoičan.
Bio sam s njim 15 minuta. Mnogima je oduzeo prijatelja,
brata, oca i strica.
Nije me nimalo briga za Whitforda.
OKRUG LAKE SUDNICA
NAKON UHIĆENJA
WHITFORD JE PROVEO VIŠE OD 18 MJESECI U ZATVORU OKRUGA LAKE ČEKAJUĆI SUĐENJE
BLOK A
Smatram da g. Whitford vjeruje da nije učinio ništa pogrešno
i da ga svi drugi žele srediti ili mu nauditi.
Mislim da mu je to usađeno od ranih nogu.
ZAPOVJEDNIK
Zovem se John Todd. Jedan sam od zapovjednika
u šerifovu uredu u Polsonu u Montani.
Bio sam jedan od iskusnijih u zatvoru kad je g. Whitford bio ovdje.
G. Whitford znao je biti nasilan
i to često.
Ako nije bilo po njegovom, onda je odmah reagirao nasilno.
Ni u kojem trenutku nismo znali
hoćemo li se potući s njim
ili će surađivati s nama.
Rekao bih da je bio nasilnik.
Napadao je manje i slabije tipove.
Samo bi ih napadao dok ne bi puknuli.
Onda bi im naudio ili im pokušao nauditi.
I nikad on nije bio kriv.
„Oni su prvi krenuli. Oni su krivi.”
Iako bi on bio taj koji ih je zezao.
SUDNICA OKRUGA LAKE
Govorio je: „Ja sam iz plemena Blackfeet.
A to je rezervat plemena Salish i Kutenai.”
Odmah se brani pred svima.
Smatrao je da ga drugi ugnjetavaju i da ga zezaju,
pa bi reagirao nasiljem.
Takav je bio g. Whitford.
ČETIRI MJESECA NAKON PRVOG INTERVJUA
MAKUEEYAPEE WHITFORD NIJE DOBIO DOZVOLU SUDJELOVATI U DRUGOM INTERVJUU
SMJESTILI SU GA U SAMICU KAO KAZNU
ZBOG STALNIH PROBLEMA S PONAŠANJEM
Whitford je tvrdio da je žrtva zločina iz mržnje.
No nije bilo nikakvih dokaza koji su išli u prilog njegovoj tvrdnji.
Svi ostali svjedoci i svi drugi dokazi
upućivali su na nešto suprotno od njegove tvrdnje o samoobrani.
JAMES MANLEY BIO JE SUDAC KOJI JE SUDIO NA WHITFORDOVOM SUĐENJU
TE JE DONIO ODLUKU O KAZNI
Plemena Blackfeet i Salish godinama su bili u ratu.
Ali to je bilo prije 170 godina.
Iako ponekad i dalje ima nekakvih sukoba i tenzija,
u međuvremenu se ponovno žene jedni s drugima i komuniciraju,
a mnogi iz plemena Blackfeet dolaze ovamo,
idu ovdje na koledž i zapošljavaju se.
SUDNICA
Stoga to što Whitford tvrdi da su ga okružili članovi plemena Salish
i da je to zločin iz mržnje, pa se morao braniti,
nije zvučalo baš uvjerljivo.
Nije bilo razloga za ovo.
Osudio sam Whitforda na 60 godina zatvora
uz minimalno 25 godina prije nego što može zatražiti uvjetno puštanje.
Mislio sam da je to bila poštena kazna.
I John Pierre snosio je vrlo ozbiljne posljedice.
Mislim da nisam trebao biti kažnjen.
Trebao sam samo izaći iz te sudnice.
To je bila samoobrana.
Nije im se svidjelo to što sam rekao da sam iz plemena Blackfeet.
To je zločin iz mržnje zbog moje nacionalnosti.
Oni su pripadnici plemena Kutenai,
da ja sam dio plemena Blackfeet.
Na to se sve svodi.
Zabrinjavajuće je čuti to što govori
jer smatra da nije pogriješio.
Većina ljudi, čak i iskreni ljudi,
često si podsvjesno stvore verziju događaja
kako bi to bilo dosljedno s njihovim psihološkim potrebama.
Smatram da je i ovdje riječ o tome.
G. Whitford i njegov prijatelj
popili su oko 30 piva prije nego što su došli na zabavu.
Može li se točno sjetiti svojih osjećaja, motiva ili djela...
To je upitno.
Koliko sam čuo o ponašanju g. Whitforda
u zatvoru otad,
nije se promijenio.
Za njegovo dobro nadam se da će se nekad promijeniti
jer će inače provesti ostatak života u zatvoru.
Da ga mogu pitati nešto, pitao bih:
„Zar nakon svega ovoga nisi ništa naučio?
Zar nisi ništa izvukao iz ove tragedije?”
Ubio je nekoga, ali se čini da ga to ne dira.
Sažalijeva samo sebe.
WHITFORD I DALJE TVRDI DA JE REAGIRAO U SAMOOBRANI
TE DA JE ŽRTVA ZLOČINA IZ MRŽNJE
Prijevod titlova: Matej Ivanković